section_heading: Glavni likovi
paragraph_text: Peter "Pete" Campbell (Vincent Kartheiser): mladi, ambiciozni poslovni menadžer. Nakon što sazna neke informacije o Draperovoj prošlosti, pokuša ga ucijeniti. Ipak, njih dvojica razviju uzajamni respektabilni poslovni odnos koji će kulminirati Donovim pozivom u novu agenciju. Campbell i njegova žena Trudy bezuspješno pokušavaju imati dijete, a Pete sve do kraja druge sezone ne zna da već zapravo ima dijete i to s kolegicom Peggy koja mu to tek tada priznaje. Pred kraj treće sezone, nezadovoljan svojim statusom u tvrtki Sterling Cooper, Pete potajno planira otkaz. Potpuno nesvjestan toga, Don Draper mu prilazi s ponudom za rad u novoj tvrtki pod uvjetom da Pete u tvrtku dovede svoje klijente u vrijednosti od 8 milijuna dolara. Campbell se odlučuje pridružiti Donu uz uvjet da postane puni partner, iako se njegovo ime ne pojavljuje u imenu tvrtke (Sterling Cooper Draper Pryce). Campbell je jedan od rijetkih likova u seriji koji ne puši cigarete.